Navneforveksling rammer ærlig fiskehandler

Indehaveren af Vesterhavsfisk ved Fjerritslev er knust - efter rygter om, at det er hans fiskevirksomhed, Fødevarekontrollen er på nakken af. - Jeg er blevet kimet ned af kunder og andre, der har læst og hørt nyheden, fortæller indehaveren Michael Christophersen. Masser af mine gode kunder har undrende spurgt om det er mig der sælger sorte og for gamle fisk. Forklaringen er, at Kås-firmaet Vesterhavs Fisk onsdag blev omtalt i en række medier. Det skete efter at Fødevarekontrollen, Fiskerikontrollen og politiet har fundet fordærvede fisk hos firmaet. Desuden umærkede lakse- og torskefileter - og regnskaber der viste ulovligt salg. Med andre ord. Vesterhavsfisk og Vesterhavs Fisk er to forskellige firmaer!